ཡིན་ན་ཡང་།དེ་དག་དོན་དངོས་རེད།འགྲོ་བ་མིའི་རིགས་ཟེར་བ་འདི་འདོད་བློ་སྣ་ཚོགས་དང་ལྡན་པའི་སྤྱི་ཚོགས་ཤིག་གམ།ཡང་ན་ཉེར་མཁོ་འདྲ་མིན་དགོས་པའི་སྲོག་ཆགས་ཤིག་ཡིན་དུས།ཆོས་ལུགས་འདོད་བློ་སྣ་ཚོགས་དེ་དག་གི་ནང་ནས་འདོད་བློ་གཅིག་སྐོང་བྱེད་ཅིག་གམ།གནད་དོན་མང་པོའི་ནང་ནས་གནད་དོན་གཅིག་ཐག་གཅོད་བྱེད་རེད་མ་གཏོགས།གནད་དོན་ཡོད་ཚད་ཐག་གཅད་ཐུབ་པ་དང་འདོད་བློ་མཐའ་དག་བསྐང་ཐུབ་ཀྱིན་མེད་པ་གསལ་པོ་རེད།དེ་ལྟ་མིན་པར་ཡོད་ཚད་འདིས་ཐག་གཅོད་ཐུབ་སྙམ་པའི་ཨུ་ཚུགས་དེས་གར་ཡང་ཕྱིན་པ་མ་རེད།བུ་རམ་ལ་དགའ་བའི་གང་ཟག་ཅིག་གིས་ཟས་ཡོད་ཚད་ཀྱི་ཚབ་བུ་རམ་གྱིས་བྱེད་ཐུབ་ཟེར་ནས་ཨུ་ཚུགས་བྱས་བཞག་ན།དེས་བུ་རམ་གྱི་ཁྱད་ཆོས་འདོན་ཐུབ་ཀྱིན་མེད་པར་མ་ཟད་དེས་ལྡོག་ཕྱོགས་ཀྱི་ནུས་པ་མ་གཏོགས་དྲང་ཕྱོགས་ཀྱི་ནུས་པ་ཐོན་པ་ལས་ཅི་ཡང་ཡོད་པ་མ་རེད།